Diari Oficial de la Generalitat Valenciana


Sumari del DOGV 324, del 31-12-1985 (1985/805517)

LLEI de la Generalitat Valenciana 14/1985, de 27 de desembre, de Tributació sobre Jocs d'Atzar
----------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/l/1985/12/27/14**

### Versions

 01/01/2012 - Actualitat  Text inicial: 01/01/1986 - 31/12/2011 

### Dades del document

Número de DOGV
:   324

Data del DOGV
:   31-12-1985

Secció del DOGV
:   DISPOSICIONS GENERALS

Número del document
:   1985/805517


Data del document
:   27-12-1985

Organisme emissor
:   Presidència de la Generalitat

Tipus de document
:   Llei

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Disposició derogada 01.01.2012**

**LLEI 14/1985, de 27 de desembre, de Tributació sobre Jocs d’Atzar.**

**[(DOCV núm. 324 de 31.12.1985)](http://www.docv.gva.es/datos/1985/12/31/pdf/1985_805517.pdf) Ref. 1687/1985**

PREÀMBUL

 

La Generalitat Valenciana va promulgar el 23 de febrer de 1985 una Llei de Tributació sobre Jocs d'Atzar per la qual era creat un nou impost sobre el bingo i s'establia un recàrrec sobre la taxa de jocs de sort, envit o atzar, quan tinguessen lloc en casinos o mitjançant la utilització de màquines automàtiques. La Llei esmentada tingué la motivació immediata en els danys que l'agricultura valenciana havia rebut a conseqüència de les gelades recents, i les figures tributàries que hi contemplava tenien una vigència limitada en el temps, precisament fins el 31 de desembre de 1985. 

Ara, des de la perspectiva que atorga l'actual moment del procés autonòmic, cobra especial sentit la significació que en el finançament de la Comunitat tenen els recursos propis, com són els procedents de recàrrecs o els obtinguts de tributs específics, no tant per a la cobertura de necessitats especials o conjunturals sinó com a instrument apte i permanent en ordre a la satisfacció de necessitats generals. 

A l'hora d'exercir la facultat, que tant la Constitució Espanyola com l'Estatut d'Autonomia consagren, d'imposar recàrrecs i implantar tributs propis, cal fer ús de l'experiència obtinguda en aquest camp, tractant de conciliar els principis de recaptació i el de menor cost de gestió, i tot sense alterar la situació econòmica general. 

Aquesta Llei estableix un gravamen semblant al que fixava la Llei abans esmentada i en respecta, en els aspectes essencials, l'estructura interna, però sense les limitacions de caràcter temporal que aquella contenia, i atenent al principi de neutralitat en el funcionament del sector. 

 

TÍTOL PRELIMINAR

**Article 1**

S'establix un recàrrec sobre la taxa que grava els jocs de sort, envit o atzar en casinos, que serà exigible en l'àmbit territorial de la Comunitat Valenciana.****[1]****

TÍTOL I. Impost sobre el Joc del Bingo ****[2]****

TÍTOL II. Recàrrec sobre la Taxa que grava  els jocs de sort, envit o atzar en casinos ****[3]****

**Article 11** ****[4]****

**Article 12**

S'estableix un recàrrec sobre la taxa que grava els jocs quan s'efectuen en casinos. 

**Article 13**

Constitueix el fet imposable l'autorització o, si és el cas, l'organització o realització de jocs de sort, envit o atzar en casinos de joc. ****[5]****

**Article 14**

1. Són subjectes passius del recàrrec qualsevol persona o entitat a qui haja estat atorgada la corresponent autorització administrativa o permís d'explotació. 

2. A falta d'autorització administrativa o permís d'explotació, tindran la consideració de subjectes passius del recàrrec les persones o entitats l'activitat de les quals incloga la celebració o l'organització de jocs d'atzar. 

3. En seran responsables solidaris els propietaris i els empresaris dels locals en què se celebren. 

 

**Article 15**

La base imposable sobre la qual girarà el recàrrec estarà constituïda per l'import de la quota corresponent a la taxa que grava els jocs efectuats en casinos. ****[6]****

 

**Article 16**

La quantia de recàrrec es determinarà mitjançant l'aplicació del tipus de gravamen del 3 per 100 sobre la quota exigible per la taxa. ****[7]****

DISPOSICIÓ ADDICIONAL

 

En les matèries regulades per aquesta llei s'aplicarà amb caràcter subsidiari la Llei General Tributària i les normes complementàries. En el recàrrec establit sobre la taxa que grava els jocs de sort, envit o atzar realitzats en casinos serà d'aplicació subsidiària la normativa reguladora dels jocs esmentats. ****[8]****

 

DISPOSICIONS FINALS

 

1. Queda autoritzat el Consell a dictar les disposicions necessàries per al desplegament i l'aplicació d'aquesta Llei. 

2. El Conseller d'Economia i Hisenda dictarà les disposicions necessàries per a adaptar els serveis de gestió tributària a les normes aprovades per aquesta Llei. 

3. Aquesta Llei entrarà en vigor l'1 de gener de 1986. 

Per tant, ordene que tots els ciutadans, tribunals, autoritats i poders públics als quals pertoque, observen i facen complir aquesta Llei.

València, a 27 de desembre de 1985.

El President de la Generalitat,

JOAN LERMA I BLASCO

---

****[1]****  Redactat segons l'article 49 de la **[LLEI 12/2004, de 27 de desembre](http://www.docv.gva.es/index.php?id=26&sig=5889/2004&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DLlei%26SOLO_NUMERO_DISPOSICION%3D12%26ANYO_DISPOSICION%3D2004)**, de Mesures Fiscals, de Gestió Administrativa i Financera, i d'Organització de la Generalitat Valenciana (DOCV núm. 4.913, de 29.12.2004) Ref. Base de dades 5889/2004.

****[2]****  Derogat per l'article 50 de la **[LLEI 12/2004, de 27 de desembre](http://www.docv.gva.es/index.php?id=26&sig=5889/2004&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DLlei%26SOLO_NUMERO_DISPOSICION%3D12%26ANYO_DISPOSICION%3D2004)**.

****[3]****  Redactat segons l'article 27 de la **[LLEI 9/2001, de 27 de desembre](http://www.docv.gva.es/index.php?id=26&sig=5309/2001&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DLlei%26SOLO_NUMERO_DISPOSICION%3D9%26ANYO_DISPOSICION%3D2001)**, de Mesures Fiscals, de Gestió Administrativa i Financera, i d'Organització de la Generalitat Valenciana (DOCV núm. 4.158, de 31.12.2001) Ref. Base de dades 5309/2001.

****[4]****  Derogat per l'article 25 de la **[LLEI 9/2001, de 27 de desembre](http://www.docv.gva.es/index.php?id=26&sig=5309/2001&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DLlei%26SOLO_NUMERO_DISPOSICION%3D9%26ANYO_DISPOSICION%3D2001)**.

****[5]****  Redactat segons l'article 28 de la **[LLEI 9/2001, de 27 de desembre](http://www.docv.gva.es/index.php?id=26&sig=5309/2001&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DLlei%26SOLO_NUMERO_DISPOSICION%3D9%26ANYO_DISPOSICION%3D2001)**.

****[6]****  Ibídem, article 29.

****[7]****  Ibídem, article 30.

****[8]****  Ibídem, article 31.


Còpia Permalink ELI